Lúčne a poľné cicavce

Hraboš poľný sa živí rastlinnou potravou, rýchlo sa premnoží a robí škody. Myš domová je menšia, je všežravá, robí si zásoby. Chrček poľný sa živí rastlinnou potravou aj živočíchmi. Robí si úkryty – nory. Syseľ pasienkový sa živí rastlinami aj hmyzom. Zásoby si nerobí. Všetky tieto živočíchy patria medzi hlodavce. Majú veľké hlodavé zuby, rýchlo sa rozmnožujú a pri premnožení narobia veľké škody. Na lúkach a poliach žije aj zajac poľný – má dlhé ušnice, mláďatá rodí osrstené a vidiace. Môžeme tam vidieť aj králika divého – je menší ako zajac – má menšie ušnice, mláďatá sa rodia slepé a bez srsti. Krt podzemný žije pod zemou, kde si robí chodbičky. Jeho potravou je hmyz, larvy a dážďovky. Loví ich drobnými zúbkami.